cyanic-selkie/wikianc huggingface dataset:
Aittin
Ta faggys-mooinjerys eddyr aittin as conney skeab, agh ta'n aittin feer jialgagh. Ta duillagyn tree filley ec fir aegey, agh t'ad jannoo jialgyn assdaue ny s'anmey. Ta blaaghyn beggey buighey eck.
T'eh gaase dy mie er thalloo boght as claghagh. Ta jargaght echey dy hashtey neetragien, as myr shen, ta ymmyd jeant jeu er son dy lhiasaghey thalloo, myr sampleyr, er ynnydyn shenn veainyn.
Nadiia Kichenok
She leddogeyr keirdey Ookraanagh ee Nadiia Viktorivna Kichenok (Надія Вікторівна Кіченок; ruggit er 20 Jerrey Souree 1992). Er 6 Jerrey Geuree ren ee roshtyn mullagh rhenkyn ny singylyn eck tra haink ee stiagh 'sy 100yn ynnyd. Er 31 Jerrey Geuree 2022, ren ee roshtyn y 29oo ynnyd ayns rhenkyn dooblaghyn y WTA. Ta Kichenok er ny chosney hoght enmyssyn er y WTA Tour, goaill stiagh kiare enmyssyn marish e shuyr lannoonagh Lyudmyla. Chammah's shen, t'ee er ny chosney kiare enmyssyn singyl as 24 enmyssyn dooblagh er yn ITF Women's World Tennis Tour.
Mariia Ulitina
She cloieder badmyntyn ass yn Ookraan as Feniagh Ashoonagh yn Ookraan ee Mariia Viktorivna Ulitina (Марія Вікторівна Улітіна, goll er harrish-lettyraghey myr Mariya, Maria ny Marija; ruggit er 5 Sauin 1991). Hass ee er son yn Ookraan ec Cloiaghyn Olympagh y Touree, 2016 as hie ee dys y vout tarnoal erreish j'ee barriaghtyn y gheddyn noi Saina Nehwal ass yn Injey, va 'sy chied ynnyd 'sy dowan, as noi Lohaynny Vicente ass y Vrasseel 'sy cheim phossanagh.
Arraneys
thumb|Paitçhyn goaill arrane thumb|Cor paitçhyn
Ta arraneys çheet er yn aght raad dy vel sheeanyn kiaullee goll er croo liorish y ghoo. She arraneyder yn ennym ta currit er dooinney ta goaill arraneyn. Ta arraneyderyn cloie kiaull (ariaghyn, loayrtee, arraneyn, a.r.e.) foddee ad goaill marish ny gyn co-immeeaght liorish greieyn kiaullee. Dy mennick, ta sleih goaill arraneyn ayns possan dy chiaulleyderyn, lheid as ayns cor. Foddee arraneyderyn cloie lioroo hene ny marish un ghreie er y chooid sloo (myr t'ayns arrane ellyn ny modyn snagchiaull ennagh) dys possan kiaullee sheeansey ny bann mooar. Shimmey mod arraneys t'ayn, goaill stiagh kiaull ellyn lheid as kiaulldramey as kiaulldramey Sheenagh, kiaull Injinagh, kiaull Hapaanagh, as modyn y chiaull chrauee lheid as sushtallagh, modyn dy chiaull hradishoonagh, kiaull ghowanagh, snagchiaull, kiaull ghroamid, ghazal, as modyn dy chiaull heayagh lheid as pop-chiaull, craa-chiaull, as kiaull ghaunse lectraneagh.
Yn Vooir Chaspagh
Ta'n Vooir Chaspagh (Xəzər dənizi, Каспий теңізі,, Каспийское море, Hazar deňzi) ny corpane ushtey smoo er y theihll rere eaghtyr, as t'ee coontit myr y logh smoo er y theihll ny myr mooir hene. Ta'n logh 371,000 km2 er eaghtyr (gyn Garabogazköl Aylagy) as t'ee 78,200 km3 er thummid. T'ee ny meilley endorheiagh (gyn soo magh faagail magh gaalaghey) as t'ee caglit liorish yn Eeraan da'n jiass, liorish yn Asserbajaan as y Roosh da'n sheear, liorish y Chassaghstaan da'n twoaie as da'n shiar hwoaie, as liorish y Turkmenistaan da'n shiar as da'n shiar yiass.
Chred ny shenn-chummaltee dy row yn Vooir Chaspagh ny keayn, er-yn-oyr dy vel ee ny chorpane ushtey sailjey as er oyr y vooadys eck. Ta sailjys 1.2% eck, un trass sailjys ny faarkaghyn.
Jennifer Lopez
Va'n chied preeu-rolley cosnit eck 'sy scannane beashnyssagh Selena (1997), raad chossyn ee Aundyr ALMA son Ben-Aghteyryn Yindyssagh. Chossyn ee e nah Aundyr ALMA da'n chloie eck 'sy scannane Out of Sight (1998). Veih'n lhing shen dobbyr ee ayns scannaneyn aitt romansagh, goaill stiagh The Wedding Planner (2001) as Maid in Manhattan (2002).
Hooar ee enney as foaynoo 'sy chiaull lurg skeaylley magh y chied albym eck On the 6 (1999). Chossyn y singyl veih'n albym shen "If You Had My Love" y chied ynnyd. Va rah eck 'sy nah albym eck J.Lo (2001)), as hie hoght millioon dy choipyn er nyn greck. By eh J to tha L-O!: The Remixes (2002) y trass albym eck, as raink eh y chied ynnyd 'sy chaart Billboard 200. Raink e kiaroo as e queigoo albymyn, This Is Me... Then (2002) as Rebirth (2005), y nah ynnyd 'sy chaart. 'Sy vlein 2007 ren ee skeaylley magh daa albym goaill stiagh y chied albym Spaainish eck Como Ama una Mujer as y queigoo albym seyrlann Baarlagh Brave.
Coontae Tuchola
She unnid reirey thallooinagh as gurneilys ynnydagh (powiat) ayns Queiggey Kujawy-Pomorze, twoaie yn Pholynn, eh Coontae Tuchola (Powiat tucholski). Va'n coontae currit er bun er 1 Jerrey Geuree 1999 rere lhiassaghey gurneilys ynnydagh ny Polynn 'sy vlein 1998. She Tuchola y toiag reirey as y balley smoo ayn as eh ny lhie 55 km (34 mi) çheu hwoaie veih Bydgoszcz as 81 km (50 mi) çheu heear hwoaie veih Toruń.
Ta'n coontae 1,075.27 kilomeaderyn kerrinagh er eaghtyr as 'sy vlein 2012 va 53,200 deiney cummal ayn. Va 20,185 deiney cummal ayns Tuchola as 33,295 deiney cummal magh çheu çheerey.
Ta Coontae Świecie çhemmal rish Coontae Starogard 'sy niar hwoaie, rish Coontae Świecie 'sy niar, rish Coontae Bydgoszcz 'sy jiass, rish Coontae Sępólno 'sy neear yiass, as rish Coontae Chojnice 'sy neear.
Aarheynnyn reiragh
Ta'n coontae goll er rheynn magh ayns shey slystyn (gmina) (un lyst valjagh-heerey as queig slystyn çheerey). T'ad ry-akin 'sy taabyl shoh heese, rere earroo yn phobble.
Renniagh
Ta daa cheeal ec renniagh. Foddee eh çheet er:
Ookraanee
Ookraanee (українці), she possan kynneeagh jeh'n sluight Slavagh Hiar dooghyssagh da'n Ookraan t'ad. She ny h-Ookraanee y shiaghtoo ashoon smoo 'syn Oarpey as y nah ashoon smoo mastey ny Slavee Hiar lurg ny Rooshee. Rere Bunraght yn Ookraan, ta'n enmys Ookraanagh çheet er dagh seyraanagh 'sy çheer. She Cair-chredjuee Hiar y chooid smoo jeh ny h-Ookraanee.
Va ny h-Ookraanee enmyssit Ruthenee derrey yn 20oo eash leah,  as eh çheet er y thalloo vean-eashagh Ruthenia. She yn enmys Ladjyn va currit er Rus' Kyivagh, steat Slavagh mean-eashagh va bunnit ayns Kyiv. Lurg e tuittym, dirree Reeriaght Ruthenia magh, agh v'eh rheynnit magh beggan ny yei. Voish y 15oo eash, va lught yn Ookraan enmyssit Cossackee as ren ad cur er bun steat Sheshaght Zaporizhzhia. Ta trimmid currit er y chiangley rish ny Cossackee Zaporizhzhia er lheh ayns arrane ashoonagh yn Ookraan, "Ta shin, vraaraghyn, jeh sluight Cossackagh".
right|thumb|Reamys yn Ookraanish ec toshiaght y 20oo eash
Tara Donnelly
She lheiltagh ellynagh Manninagh ee Tara Megan Donnelly (ruggit er 25 Nollick 1998). She ish va feniagh yn Oarpey Hwoaie (2021) ayns lheiltys laarey. Roish shoh, v'ee shassoo son Nerin ayns co-hirreydyssyn eddyr-ashoonagh.
Bea leah
Va Donnelly ruggit ayns Mannin ayns 1998. Ta'n çhuyr eck, Chloe, ny lheiltagh chammah. she seyranagh dooblit Nerin as y Reeriaght Unnaneysit t'ee.
Theodore Judah
She jeshaghteyr shivoil Americaanagh va Theodore Dehone Judah (4 Mayrnt 1826 – 2 Sauin 1863). Va ayrn laaragh echey ayns cur er toshiaght, bunneeaght, as cummey yn Chied Raad Yiarn Harrish-Vooarheeragh. Ren eh feddyn baihderyn argid son y çhalee haink er dy ve enmyssit Raad Yiarn Sheealtagh Meanagh (Central Pacific Railroad; CPRR). Myr yn ard-yeshaghteyr, ren eh yn chooid smoo jeh'n towshaney son jeerid y raad yiarn harrish Sierra Nevada, as va'n raad yiarn jeant shey bleeaney lurg e vaaish.
Aimee Teegarden
She ben-aghteyr, craishteyder, as gienteyder Americaanagh ee Aimee Teegarden (ruggit er 10 Jerrey Fouyir 1989). Ta enney urree son e paart myr Julie Taylor 'sy drama Friday Night Lights (2006–2011) liorish NBC. Ayns 2014, chloie Teegarden Emery Whitehill 'sy drama romansagh far-skeealaght heanse giare-heiltagh Star-Crossed liorish The CW
Billey cainleagh
Jalloo-oaylleeaght
T'eh gaase wheesh as 12m er yrjid. Ta feeacklyn ec king ny duillagyn. Ta blaaghyn buighey-ghlassey feer veg oc, ayns cummaghyn clooieyn ny gayt. Cha nel blaaghyn bwoirrinagh as firrinagh er yn un lus. Ta clooieyn ny gayt bwoirrinagh heet dy ve berrish vane-ghorrym kereagh.
Lheeys
Ta ymmyd jeant jeh roost fraueyn billey cainleagh ayns lusseyraght. Ren ny Chowtaw ymmyd jeh noi çhiassaghey. Ayns 1772, ren ny coloinee Americaanagh ymmyd jeh noi buinnagh mooar. Ayns 1737, v'ad jannoo ymmyd jeh noi co-leaystey, gorley gailley as çhingys craaee.
Corockle scoarnagh
Ta corockle scoarnagh goll er fockley magh as cooyl y hengey faggys da'n çhengey veg.
Shoh corocklyn scoarnagh yn Abbyrlhit Sheeanagh Eddyr-ashoonagh:
Gregor Werner
She cummeyder Austeyragh jeh'n eash Varockagh va Gregor Joseph Werner (28 Jerrey Geuree 1693 – 3 Mayrnt 1766). Ta enney mie er myr roie-immeeaghtagh Joseph Haydn myr y Kapellmeister lesh y lught-thie Ungaaragh Esterházy. S'goan obbraghyn Werner ta foast er mayrn, as ta enney share er jiu er son e vooinjerys tooilleilit v'ayn eddyr eh as Haydn.
FK Panevėžys
thumb|right|300px|[[Staid Aukštaitija ayns Panevėžys.]] She club soccer Litaanagh eh Futbolo klubas Panevėžys, ny Panevėžys dy cadjin, voish y chaayr Panevėžys. Va'n fwirran yrjit gys A Lyga y Litaan roish yn imbagh 2018-19. Ec y traa t'ayn, she ... y reireyder.
Shennaghys
Ta shennaghys liauyr 'sy toccer ec y chaayr Panevėžys. Roish y vlein 2014, ren FK Ekranas (ren cosney yn crouw 7 keayrtyn) shassoo er son y chaayr. Ansherbee, cha row yn club jargal cloie lurg y vlein 2015 er cooishyn argidys. Va'n club fogrit magh myr club brisht. Va FK Panevėžys currit er bun ec toshiaght y vlein 2015, jeeragh roish toshiaght yn imbee noa. Hoshee yn club cloie 'sy nah rheynn, as ren ad creaghney yn imbagh 'sy hoghtoo ynnyd. 'Sy vlein 2016, ren y club lhiasaghey as ren ad creaghney yn imbagh 'sy wheiggoo ynnyd. 'Sy vlein 2017, ren y club creaghney yn imbagh 'sy jeihoo ynnyd, agh 'sy vlein 2018 va'n club ny smoo raahoil as, marish y reireyder noa Alexandru Curteian, ren FK Panevėžys cosney yn I Lyga as v'ad yrjit gys yn A Lyga. Ec jerrey yn vlein 2019, ren ad creaghney yn imbagh 'sy wheiggoo ynnyd 'syn A Lyga.
Jeantagh y chullee
Ta daah ruy ec y chullee son shassoo er son daaghyn y chlub.
Imbee Oarpagh
Rere cloiaghyn er 29 Jerrey Souree 2022
Yn Arbyl
She claghan er coose heear yiass Vannin eh yn Arbyl (Niarbyl). T'eh ny hoie eddyr Purt Çhiarn as Purt ny h-Inshey er Mooir Vannin, as ta enney mooar er er son ny reayrtyn ard-hilleydagh echey ta goaill stiagh y Cholloo as, er laaghyn gial, sleityn Nerin.
Ta'n raad stiagh kianglt rish yn A27 ayns Delbee.
Armys Vretin
Va Cowrey Reeoil Vretin lowit ayns Mee Voaldyn 'sy vlein 2008. T'eh bunnit er yn armys va ymmyrkit ec Llywelyn Mooar, y flah Bretnagh ard-ghooagh ass y trass cheead-bleeaney jeig, myrane lesh Crooin Edard Noo ta ny soie çheu heose jeh scrolley rea, myrane lesh slongan ta jeant seose jeh cowraghyn losseragh jeh ny kiare çheeraghyn 'sy Reeriaght Unnaneysit, as eh cruinnlaghey'n scape.
Ellie Zeiler
She cleaneyder meanyn sheshoil Americaanagh ee Ellie Zeiler (ruggit er 6 Mayrnt 2004). Ta enney mie urree er son e coontys TikTok raad t'ee postal er y fassan as yn aalid as jannoo feeshanyn daunse as dooblagh. Haink enney mooar urree tra ren Charli D'Amelio cur baght er fer jeh ny feeshanyn TikTok eck.
Beashnys
Va Zeiler ruggit as troggit ayns San Diego, California. Car e traa 'sy scoill, chloie ee bluckan bascaidagh as golf. Chammah's shen, stiur ee claare çhellveeish e scoill. Hoshee ee postal dy mennick er TikTok ayns Mee Vayrnt 2020. Lurg mee er yn ardan meanyn sheshoil va ny smoo na 2 villioon eiyrtyssee eck.
Meechraueeaght
Ta meechraueeaght çheet er y chredjue dy vel mayrnaght Yee, y jeeaght, ny yn neughooghyssaght gyn enney. Ta shin gra meechredjuagh da peiagh nagh vel shickyr vel Jee ayn.
Shiaulteyr rollageagh
upright=1.5|thumb|Y shiaulteyr rollageagh [[Bruce McCandless II gymmydey Ynnyd Yn-arraghey Cummaltagh çheumooir jeh'n Spaal Spoar Challenger er y vishoon spaal STS-41-B ayns 1984]]
Ta shiaulteyr rollageagh çheet er peiagh ta ynsit, greit, as scarrit magh liorish claare etlagh spoar deiney myr anneyder ny oltey skimmee er boayrd saagh spoar. Ga dy vel yn enmys freaylt da troailtee spoar cheirdey, foddee yn enmys ve ymmydit chammah dauesyn erbee ta jurnaaghey 'sy spoar, goaill stiagh sheanseyryn, politickeyryn, as turryssee.
Voish y vlein 1961, ta mysh 600 shiaulteyryn rollageagh er n'etlagh 'sy spoar. Derrey'n vlein 2002, hooar shiaulteyryn rollageagh argid as ynsaghey voish reiltyssyn er lheh, foddee voish jantyssyn caggee ny shivoilagh. Agh, lesh etlagh fo-chruinagh y vishoon preevaadjagh SpaceShipOne ayns 2004, dirree ronney noa dy hiaulteyryn rollageagh magh: y shiaulteyr rollageagh traghtee.
Caitríona Perry
She earisher as çhebbeyder naight Yernagh ee Caitríona Perry (ruggit er 15 Jerrey Fouyir 1980). Haink enney mie urree son yn obbyr ren ee marish Raidió Teilifís Éireann (RTÉ), scaalheaneyder çhellveeish as radio ashoonagh Nerin, raad v'ee ny çhebbeyder naight er Six One News voish Jerrey Geuree 2018. Roish shen, she naighteyr v'ee as she ish va naighteyr RTÉ ayns Washington voish Toshiaght Arree 2013 derrey Mee ny Nollick 2017.
Anjeeys
Ta shin gra anjeeys rish yn credjue nagh vel jee erbee ayn.
Coláiste San Aingeal, Sligeach
She kiareyder ynsee ollooscoillagh eh Coláiste San Aingeal, Sligeach (St. Angela's College, Sligo, Yernish son "Colaashtey Ainelag Noo, Shliggagh"). T'eh ny hoie er broogh Loch Gile, faggys da Shliggagh. Ta'n undinys ny cholaashtey jeh Ollscoil na hÉireann, Gaillimh. Haink er y cholaashtey dy ve ny chooid jeh Ollscoil na hÉireann, Gaillimh 'sy vlein 2006, as roish shen, v'eh ny cholaashtey er enney jeh Ollscoil na hÉireann. Ta'n undinys kiarail coorseyn ayns Studeyryssyn Boandyrys as Slaynt, Ynsagh, Ynsagh Femeyn Er Lheh, Jeeoilys, Studeyryssyn Bee as Kionneyderyn, Skeeandys, Yernish, as Studeyryssyn Tarmaynagh as Sheshoil, myrane lesh coorseyn da Ynseyderyn Farrys Thie. Ec y traa t'ayn ta 900 scollagyn 'sy cholaashtey.
Sheltish
She çhengey ta goll er loayrt ec y Lught Shooyl ayns Nerin as 'sy Vretyn Vooar ee Sheltish. T'ee er enney ec çhengoaylleeyn myr Sheltish, ny loayreyderyn pene myr Gammon, agh ta sleih elley cur the Cant urree 'sy Vaarle, as ta Yernisheyryn cur Gaimis, Seiltis as Caintis urree. V'ee er ymmyd myr çhengey follit ec y lught shooyl dy chur joarree fud nyn geilley as y lught shooyl co-loayrt rish nyn geilley, agh ta trimmid ro-vooar currit er yn aght shen. Cha nel fys shickyr ayn mychione earroo ny loayreyderyn er oyr cooishyn sheshengoaylleeagh agh ta Ethnologue gooley dy vel eddyr 6,000 Sheltisheyryn ayns Nerin as 86,000 Sheltisheyryn er feie ny Cruinney.
Olga Kurylenko
Olga Konstantinovna Kurylenko (О́льга Константи́новна Куриле́нко; r. 14 Sauin 1979), she aghteyr as craishteyder Ookraanagh t'ee. V'ee ruggit as troggit ayns Berdiansk, yn Ookraan, jeh sluight Ookraanagh, Rooshagh as Belarooshagh. V'ee feddynit magh myr craishteyder tra v'ee 13 bleeaney d'eash as ren ee arraghey dys Paarys son e coorse y lhiassaghey tree vleeaney ny s'anmey. Hoshee ee cloie myr aghteyr ayns 2005. V'ee rahoil da'n chied cheayrt myr aghteyr son e paart myr Nika Boronina 'sy scannane Hitman ayns 2007. Ta enney share urree myr y caillin Bond Camille Montes 'sy nah scannane James Bond as feed, Quantum of Solace (2008) as myr y far-vooidjeen Taskmaster 'sy scannane Marvel Studios, Black Widow (2021).
Myghin-varroo
She myghin-varroo tra ta peiagh currit gy baase ayns aght neuphiandagh tra ta çhingys gonnagh echey.
Eddie Garrett
She aghteyr Americaanagh va Eddie Garrett (ruggit myr Edward Gehrt; 19 Sauin 1927 – 13 Boaldyn 2010). Va enney share er son e phaart er y straih hellveeish Quincy, M.E. liorish NBC, raad chloie eh fotografee gial-lheeah va gobbraghey lesh oik hoshiagh-joarey Los Angeles ayns ny smoo na 100 episodeyn 'sy straih.
Bea phersoonagh
Va Garrett ruggit myr Edward Garrett er 19 Sauin lesh Robert as Anna Gehrt. V'eh troggit ayns Milwaukee, Wisconsin. Haink anaase er 'sy chloie as eh jannoo arrishyn er Bing Crosby er son e phaarantyn. Fy yerrey, ren Garrett ynsaghey ny smoo na 100 gooyn as arrishyn ren eh goaill ymmyd jeh ayns cloie club oie hie er mayrn feie 16 bleeantyn.
Hooar paarantyn Garrett baase tra v'eh 13 bleeaney d'eash, nuy meeghyn eddyr oc. V'eh currit gys e naunt ayns Sacramento, California, as ny s'anmey gys Los Angeles dy veaghey.
Hooar Garrett baase rere stroak ec yn Eisenhower Medical Center ayns Rancho Mirage, California, er 13 Boaldyn 2010 as eh 82 vleeaney d'eash. Daag eh ben heshee, Maggie Hartshorn, ren eh poosey ayns 1957, as daa lhiass-inneenyn, Carla Jean Hartshorn as Susan Licursi.
Saina Nehwal
She cloieder badmyntyn keirdey Injinagh ee Saina Nehwal (ruggit er 17 Mayrnt 1990). V'ee rhenkit 'sy chied ynnyd 'sy theihll as t'ee er ny chosney 24 enmyssyn eddyr-ashoonagh, goaill stiagh jeih enmyssyn y BWF Super Series. Ga dy row ee rhenkit 'sy nah ynnyd 'sy theihll ayns 2009, cha ren ee roshtyn y chied ynnyd agh ayns 2015. Rere shen, haink urree dy ve ny chied ven-chloieder ass yn Injey as y nah chloieder as yn Injey - lurg Prakash Padukone - y treanid shen y gheddyn. Hass ee er son yn Injey tree keayrtyn ayns Cloiaghyn Olympagh y Touree raad chossyn ee boyn ooha ayns Lunnin, 2012.
Concepción, y Çhillee
She caayr 'sy Çhillee eh Concepción (Spaainish son "Gientyn"). She preeu-valley Wheiggey Concepción as Ard Biobío ny Ard VIII t'ayn. Ta Concepción Mooar (Gran Concepción, goaill stiagh Talcahuano, San Pedro de la Paz, Hualpén, Chiguayante, Penco, Tomé, Lota, Coronel, Hualqui as Concepción hene) ny nah chovaljys smoo 'sy çheer, lesh 889,725 cummaltee (coontey-pobble 2002). Er lesh ny lomarcan, t'eh ny chied chommyoon jeig smoo 'sy çheer, lesh 212,003 cummaltee.
Mirril
She mirril red ennagh ta taghyrt ta brishey ny reillyn sheeansagh. Ta sleih gra dy vel mirrilyn jeant liorish Jee.
Baile an Cheantaigh
Ta Baile an Cheantaigh (Kentstown) ny valley beg ayns Coontae yn Vee, Nerin. T'eh soit 10 km shiar veih'n Ooive er crossag ny raaidyn R153 as R150. Rere coontey-pobble ny bleeaney 2006 va 912 deiney cummal 'sy valley beg.
Carbyd
Ta'n fockle carbyd çheet er jeshaght ta garraghey deiney ny lught. Ta carbid goaill stiagh waggonyn, daawheeylyn, gleash-charbid (gleash-wheeylyn, gleashtanyn, lorreeyn, barrooseyn), carbid railley (traenyn, tramyn), carbid ushtey (lhongyn, baatyn, carbid fo-honn), carbid aer (etlanyn, etlanyn cassee) as carbid spoar.
Starogard Gdański
She balley ayns Queiggey Pomorze ayns twoaie yn Pholynn eh Starogard Gdański (Polynnish son "Y Shenn Doon"; Starogarda; Preußisch Stargard) ny Starogard dy cadjin. 'Sy vlein 2010 va 48,185 deiney cummal 'sy valley. T'eh ny hoie 50 km veih'n chovaljys Trójmiasto er coose Vaie Gdańsk. She preeu-valley Choontae Starogard t'ayn veih'n vlein 1999, agh roish shen eddyr ny bleeantyn 1975 as 1998 cha row ayn agh balley cadjin ayns Queiggey Gdańsk.
Andreas, Mannin
Ta Andreas ny valley beg ayns Mannin. T'eh ny hoie ayns twoaie yn ellan, ayns Skeerey Andreas.
Bugogue varrey
She crouw ny billey beg yn-lhoamey 'sy ghenus Hippophae ee bugogue varrey (Hippophae rhamnoides). She tashteyder neetragien neuphoanragh t'ayn. T'ee ry-akin er feie ny h-Oarpey as ny h-Aishey. Son y chooid smoo, t'ee cummal rish y clyst marrey myr garee er cronkanyn geinee as eayninyn.
Andreas, Mannin
Ta scoill ayn 'sy valley beg, Bunscoill Andreas, myrane lesh Skyll Andreas, keeill va troggit 'sy vlein 1802 lesh creggyn ass Glion Sulby. Va Cabbal Yude Noo troggit ayns 1869 ayns aght romanoil lesh toor kerrinagh.
Bugogue varrey
Jalloo-oaylleeaght
T'eh gaase wheesh as 6m er yrjid. Ta duillagyn sleeanagh glassey-argidagh eck, mysh 3-8cm er lhiurid as ny sloo na 7mm er lheead. T'eh dioecious, dy ghra myr shen, cha nel blaaghyn firrynagh as bwoirrinagh er y lus cheddin. Ta blaaghyn dhoneagh eck. T'ad goll er pollnaghey liorish y gheay. She berrish jiarg-bwee eh y mess eck.
Padjer
thumbnail|Jalloo jeh Moirrey Magdalene liorish Ary Scheffer (1795–1858). She padjer aght ta sleih crauee prowal dy loayrt rish Jee.
Bugogue varrey
Ymmyd
T'ad jannoo ooill ass ny berrishyn eck. 'Syn Roosh as yn Çheen, t'ad jannoo ymmyd jeh noi çhing aile goulraght.
Starogard Gdański
Shennaghys
By 'sy vlein 1198 va'n chied chur sheese er "Starigrod" tra ren y Duic Grzymisław II gialdyn y balley rish ny Reejereeyn dy Spittaleyryn. Va cur sheese jeant er y valley myr "Stargarde" 'sy vlein 1269. Va kiartyn baljagh bronnit er y valley 'sy vlein 1348 fo Leigh Kulm liorish yn Ard-Vainshtyr Heinrich Dusemer.
Ta feanish henndaaleeagh taishbyney dy row balley noa-littagh ayn er y voayl kiare ny queig milley bleeaney er-dy-henney.
'Sy vlein 1920 haink er y valley dy ve ny chooid jeh'n Pholynn fo conaantyn Chonaant Versailles. Roish shen by chooid jeh'n Phroosh çheusthie jeh'n Ghermaan eh.
Glout
Ayns fishig, ta glout çheet er cooid stoo corp ennagh. Ta daa fo-cheeall ayn: ta glout taaueagh ny howse mooadagh jeh shassooaght noi siyraghey; as ta glout ym-hayrnagh ny howse mooadagh ta coreiragh rish mooadys yn ym-hayrn ta'n corp surranse voish nhee elley (glout ym-hayrnagh surransagh), ny cur er nhee elley (glout ym-hayrnagh jantagh). She kilogram eh unnid SI glout.
Ta siyraghey corp coreiragh rish y glout taaueagh echey tra t'ou cur forse er. Rere nah leigh Newton er y ghleashaght, lesh cur forse ynrican F er corp m er glout soit, ta'n siyraghey echey a ry-gheddyn liorish F/m.
Łódź
She Łódź (screeuit myr Lodz dy mennick; ; 'לאדז, Lodzh) y treeoo caayr smoo 'sy Pholynn. T'eh soit ayns mean y çheer mygeayrt 135 km sheear yiass veih Warszawa. 'Sy vlein 2010 va 737,098 deiney cummal ayn. She preeu-valley Wheiggey Łódź t'ayn.
Hvalvík
Ta Hvalvík ny valley beg ayns Ellanyn ny Geyrragh ta soit er yn ellan Streymoy.
Príomh Oifig Staidrimh na hÉireann
She jantys reiltys ee Príomh Oifig Staidrimh na hÉireann (Central Statistics Office, Yernish son "Preeu Oik Staydraa Nerin") ta freggyrtagh ass y choontey-pobble ashoonagh ayns Pobblaght Nerin. Chammah's shen, t'ee çhaglym monney staydraa elley dys cooney dy hoyrt da'n reiltys. Chur y Slattys Staydraa 1993 y jantys go h-oikoil er bun, dys ny h-oikyn vel staydraa er nyn jaglym oc dy leodaghey. Ta'n oik freggyrtagh da'n Taoiseach as ta'n kione-cherroo soit ayns Corkee.
Walenty Wańkowicz
She peinteyr Polynnagh jeh bun Belarooshagh va Walenty Wilhelm Wańkowicz (Valentinas Vankavičius, Валенты Ваньковіч; 14 Toshiaght Arree 1799 ayns Kałużyce - 12 Boaldyn 1842 ayns Paarys). Ren eh studeyryssyn ec y Cholleish Yeeseynagh ayns Polotsk, Ollooscoill Wilno as Colaashtey Impiroil ny h-Ellynyn ayns Caayr Pheddyr. Ren eh gientyn, mastey reddyn elley, co-chaslys ard-ghooagh jeh Adam Mickiewicz (1827–28).
Eiraght
Ta Wańkowicz coontit 'sy Velaroosh myr fer jeh peinteyryn y 19oo eash smoo scanshoil as bun Belarooshagh oc. Ta lhiaght da ayns e chooinaght ayns Minsk.
Ta Thie Vankovich / Thie Wańkowicz, thie ooasle y lught-thie Wańkowicz family, ny hie tashtee ayns ayrn shendeeagh Minsk.
Shellagh
Ta ymmodee keealyn ec shellagh. Foddee eh çheet er:
Claare Apollo
Hie dean Kennedy er ny chooilleeney marish y vishoon Apollo 11 tra ren ny shiaulteyryn rollageagh Neil Armstrong as Buzz Aldrin tarlheim nyn Moddyl Eaystagh Apollo (ME) er 20 Jerrey Souree 1969, as shooyl er eaghtyr yn Eayst, choud's hannee Michael Collins ayns cruinlagh eayst 'sy voddyl stiuree as shirveish (MSS), as erreish da ren y troor jeu tarlheim er y Chruinney 'sy Cheayn Sheealtagh er 24 Jerrey Souree. Chur queig mishoonyn Apollo eiyrtyssagh shiaulteyryn rollageagh er eaghtyr yn Eayst chammah, lesh y vishoon jerrinagh ayns Mee ny Nollick 1972 lesh Apollo 17. Ayns ny shey etlaghyn spar shoh, hooill daa hiaulteyr rollageagh jeig er eaghtyr yn Eayst.
Hie Apollo er ny ghurneiley eddyr ny bleeantyn 1961 as 1972, lesh y chied etlagh lesh skimmee er boayrd ayns 1968. Haink eh er goll ergooyl mooar ayns 1967 tra varr aile cabbane ayns Apollo 1 y slane skimmee car prowaltys roie-launshey. Lurg y chied tarlheim rahoil, hannee cooid chreoi etlagh haiagh ayn er feie nuy tarlheimyn elley, as va plan ayn ry hoi ronsaghey magh creg-oaylleeagh as fish-rollageagh sheeynt. Ansherbee, chur giaraghyn bushaidagh lhiettrimys er tree mishoonyn jeu. Chossyn queig ass ny shey mishoonyn elley tarlheimyn rahoil, agh cha row rah ec Apollo 13 kyndagh rish bleaystey doagh ocsygien, vaccee yn MSS, as eh er e vollagh dys yn Eayst. Haink y skimmee er ash dy sauçhey dys y Chruinney agh er-egin tra ren ad ymmyd jeh'n voddyl eayst myr "saagh sauçhys" er y vollagh er ash. Ren Apollo ymmyd jeh'n phossan roggadyn Saturn myr carbid launshee, as v'ad ymmydit chammah ry hoi Claare Applicaidyn Apollo, ghow stiagh Skylab, stashoon spoar as tree mishoonyn spoar lesh skimmee echey ayns 1973–1974, as y Shalee Prowallagh Apollo–Soyuz, mishoon copharteeagh cruinlagh injil y Chruinney eddyr ny Steatyn Unnaneysit as yn Unnaneys Soveidjagh ayns 1975.
Chur Apollo sheese shiartanse dy chlaghyn meeiley ayns etlagh spoar deiney. She eshyn va'n chied chlaare mishoonyn lesh skimmee y chur ny s'odjey na cruinlagh injil y Chruinney. She Apollo 8 va'n chied haagh spoar lesh skimmee corpane niauoilagh y chruinlaghey, as she Apollo 11 va'n chied haagh spoar lesh skimmee tarlheim er corpane niauoilagh.
Harrish ny mishoonyn, hayrn claare Apollo 382 kg (842 lb) dy chreggyn as ooir eaystagh er ash dys y Chruinney, red chur dy mooar rish toiggalys cummey as shennaghys creg-oaylleeagh yn Eayst. Ren y claare cur jargalys etlagh spoar deiney lesh NASA er bun, as chur eh rish troggalys Johnson Space Center as Kennedy Space Center. Chammah's shen, chur Apollo dy mooar rish magheryn elley y çhaghnoaylleeaght kianglt rish y roggadys as yn etlagh spoar deiney, goaill stiagh yn etlaneagh, y çhellechoraa, as co-earrooderyn.
Jee
thumbnail|Jalloo jeh Jee liorish Michelangelo. She Jee sorçh dy vioys ooiley-niartal. Ta ram sorçhyn dy Yee ayns as t'ad anchasley ayns dagh credjue.
Thorran
right|thumb|Carnane trustyr er Ellan Ealisaid, [[Keyllys Magellan, as eh fo toghailt liorish y turrys-contoyrtys Albatross, lesh yn Albatross akerit 'syn 'aarkey.]] She carnane da trustyr thieoil eh thorran, carnane trustyr, ny thorran shliggee (traa t'ad goaill stiagh mooarane dy brockaghyn shliggee). Ta'n enmys goaill stiagh sloghyn beggey giare-çharrymagh v'er ymmyd ec possanyn rouailtagh, ny tashtaghey foddey-çharrymagh t'er ymmyd ec boodeeyssyn soiederagh ta gaase harrish shiartanse dy heelogheyn.
Ta thorranyn jeant seose jeh craueyn, keck, shligganyn beiyn, beishtyn, smooiraneyn, as stooghyn as nheeghyn elley kianglt rish cummaltys deiney. Ta ny troyn shen kiarail saasyn ymmydoil da shenndaalee ta jannoo studeyryssyn er bee as cliaghtaghyn jeh shenn-heshaghtyn.
Paige Spiranac
Paige Renee Spiranac (ruggit er 26 Mayrnt, 1993), she ynseyder golf Americaanagh er YouTube lesh ny smoo na 260,000 fo-screeuderyn t'ee. Chammah's shen, she persoonid ym-ysseraght heshoil as aa-gholfeyr keirdey t'ee.
An tÚdarás um Bóithre Náisiúnta
She corpane steat ayns Pobblaght Nerin ta freggyrtagh er son y chorys raaidyn ashoonagh eh An tÚdarás um Bóithre Náisiúnta (The National Roads Authority, Yernish son "Lught-Reill ny Raaidyn Ashoonagh"). Va'n UBN currit er bun rere Slattys ny Raaidyn 1993 as hoshee eh gobbraghey er 23 Nollick 1993 rere S.I. 407 jeh'n vlein 1993.
Ta coonseilyn coontae freggyrtagh er son raaidyn ynnydagh as ardjynagh, myrane lesh currymyn eigsoylagh lheid as soiaghey seose cagliee vieauid. Er y laue elley, ta'n UBN freggyrtagh er son plannal, freayll seose as troggal Preeu-Raaidyn Ashoonagh as Nah-Raaidyn Ashoonagh.
Corockle farangagh
Ta corockle farangagh goll er fockley magh as bun y hengey faggys da'n farang. Shoh corocklyn farangagh yn Abbyrlhit Sheeanagh Eddyr-ashoonagh:
Far-skeealaght atçhim
She shaanrey dy far-skeealaght ee far-skeealaght atçhim. T'ee currit da cur aggle er y lhaihder. Ta shenn vun ec y ghenre, as ta laue mooar eck ayns beeal-arrish. Ta kuse dy 'ar-skeealyn scoaghagh bentyn rish reddyn neughooghyssagh as feayn-skeealleydagh, myr sampleyr, scaanyn, buitçhyn, shee ny sooderyn-folley. Ta fir elley bentyn rish aggleyn rieaughagh as shicklaaghagh, myr sampleyr, marrooderyn straihagh, keoieid ny beiyn gaueagh. Ayns lettyraght Heear, hug Horace Walpole y shaanrey er bun liorish y lioar Castle of Otranto (1765).
Ard moirvaljagh
thumb|upright=1.15|[[Jalloonys cruinlag ta taishbyney ard moirvaljagh York Noa 'syn oie.]]
Kaldbak
Ta Kaldbak ny valley beg ayns Ellanyn ny Geyrragh ta soit er yn ellan Streymoy.
Ard moirvaljagh
Ta ard moirvaljagh çheet er ard ta jeant ass bun-chaayr çhionn-chummaltit myrane lesh ny thallooyn mygeayrt ta co-ymmyd çhynskyllyn, ardjyn traghtee, bun-troggalys arraghey, bun-troggalyssyn as cummallyn. Ta ardjyn moirvaljagh dy mennick goaill stiagh ram reiltyssyn as baljaghtyn: naboonyssyn, baljyssyn, baljyn corpagh, caayryn, baljyn, fo-valjyn, coondaeghyn, slystyn, as, feeu, steatyn as ashoonyn gollrish ny h-oaraslystyn. Ga dy vel undinyssyn sheshoil, tarmaynagh as politickagh er ceaghley, ta ardjyn moirvaljagh çheet dy ve nyn ardjyn tarmaynagh as politickagh ogheragh.
Francisco Villar García-Moreno
Beashnys
Ga dy row eh ruggit ayns Madrid, cheau eh yn chooid smoo jeh'n choorse bea echey 'sy Ghaleesh. Chossyn eh keim 'sy lheeys as 'sy laue-lheeys voish Ollooscoill Santiago de Compostela.
Va'n coorse politickagh echey kianglt rish coorse Mariano Rajoy. Ayns 1990, v'eh pointit myr Ynnydagh Queiggagh Airaght Slaynt Reiltys y Ghaleesh ayns Pontevedra as ayns eddyr 1991 as 1996 dobbyr eh myr Ard-stiureyder Hirveish Slaynt y Ghaleesh. Ayns 1996, lurg barriaght Phartee yn Phobble 'syn ard-reihys, v'eh pointit myr Scrudeyr y Steat cour Stiurey Theayagh ayns Airaght y Stiurey Theayagh va fo stiurey Rajoy. Ayns ny bleeantyn ny yei, v'eh pointit dys ram rheynnyn y Reiltys Meanagh raad va Rajoy stiurey.
Hooar eh baase er 26 Jerrey Fouyir 2011 lurg çhingys liauyr.
Kherson
Kherson (Херсо́н), she caayr ayns jiass yn Ookraan. She preeu-valley Wheiggey Kherson t'eh. She purt scanshoil er y Vooir Ghoo as er Awin Dnieper eh as ta çhynskyl mooar troggalys lhong ayn. Va'n chaayr goit ec ny Rooshee er 3 Mayrnt 2022 tra ren ad soiaghey as ruegys er yn Ookraan. Ayns 2021, va 283,649 deiney cummal ayn.
Yn Vooir Ghoo
Ta'n Vooir Ghoo (Черно море, Marea Neagră, Чорне море, Qara deñiz, Чёрное море, შავი ზღვა, Karadeniz, Μαύρη Θάλασσα) ny mooir antraieagh ta caglit liorish yn Oarpey, yn Aishey Veg as Ard ny Coagaash. T'ee kianglt rish y Cheayn Sheear liorish y Veanvooir, y Vooir Aejeeanagh as shiartanse dy cheyllyssyn. Ta'n Bospherus ny chiangley eddyr ee as Mooir Marmara, as ta ny Dardanellyn nyn giangley eddyr Mooir Marmara as y Vooir Aejeeanagh. Ta ny h-ushtaghyn shen scarrey yn Oarpey veih'n Aishey. Myrane lesh shen, ta'n Vooir Ghoo kianglt rish Mooir Azov liorish Keyllys Kerch.
Ta'n Vooir Ghoo 436,400 km2 (gyn Mooir Azov) as t'ee 2,206 m er diunid ec y voayl s'diuney. Ta'n vooir ny soie eddyr y Vulgeyr, y Romaan, yn Ookraan, y Roosh, y Çhorshey, as y Turkee.
Ard Judaea as ny Samaar
She enmys oikoil Israelagh eh Ard Judaea as ny Samaar (, Ezor Yehuda VeShomron, ny יו"ש Yosh or ש"י Shai myr aagherridyn; يهودا والسامرة‎, Yahuda was-Sāmerah) ta currit er ard ta coreggyrtagh rish y Vroogh Heear, faagail magh Jerusalem Hiar. Er yn oyr dy vel Jerusalem Hiar coontit ec y lught eddyrashoonagh myr cooid jeh'n Vroogh Heear, ta eaghtyr Judaea as ny Samaar beggan ny sloo na'n Broogh Heear.
Bananey garroo
Ta'n bananey garroo, ny Musa x paradisiaca, ny hroar 'sy ghenus Musa as t'eh ymmydit son y chooid smoo ayns coagyraght, ayns cosoylaght rish y vananey millish bog.
Billey cornel
She billey ny crouw yn-lhoamey eh billey cornus (Cornus mas). T'eh dooghyssagh da'n Europey Yiass as yn Aishey heear-yiass.
Jalloo-oaylleeaght
T'eh gaase 5-12m er yrjid. Ta ny duillagyn echey piyral, oochrooagh dys dronuillagagh as oirr rea oc. Ta blaaghyn buighey echey, 5-10mm er crantessen as dhossan dy 10-25. T'ad çheet magh anmagh 'sy gheuree roish my jig ny duillagyn magh. She droop eh y mess, mysh 2km er lhiurid as 1.5km er crantessen, as un rass ayn.
Ymmyd
thumb|left|210px|Messyn as duillagyn billey cornel
Messyn
Ta ny messyn yn-ee, agh t'ad castagh derrey t'ad appee. T'ad gappaghey erreish daue tuittym. T'ad dorraghey-yiarg tra t'ad appee, as ta blass geayragh oc. T'ad jannoo soo as aunlyn assdaue, as gee ad myr skon. 'Syn Asserbajaan as yn Armean, t'ad sheeley vodka assdaue.
Teisht Chadjin Ghaelgagh
Ta'n Teisht Chadjin Ghaelgagh ny coorse corrym rish y GCSE, ta stiurit ec y Rheynn Ynsee ayns Mannin. V'eh currit er bun ayns Mean Fouyir 'sy vlein 1997. Ta'n coorse bunnit er sonreeaghtyn t'er geddyn ayns scrutaghtyn çhengaghyn joarree noa-emshiragh. Foddee dagh scollag, t'er ny yannoo studeyryssyn er y Ghaelg dys y Chiarroo Keim Ogheragh, geddyn y whalleeaght.
Quinsh (lettyr)
She shiaghtoo lettyr jeig abbyrlhit ny Gaelgey eh quinsh (Q, q), rere'n abbyrlhit Romanagh jeianagh.
Shennaghys
'Sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Ymmyd
Ta quinsh çheet er ayns çhengaghyn Romanagh, çhengaghyn Germaanagh, as çhengaghyn elley yn oarpey Heear.
Ta feeu elley, (bleaystagh scoarnagh neuchronnaneagh, ec y lettyr ayns Quechuaish, Aleutish, Greenlynnish, Yup'ikish, çhengaghyn Inuitagh, Uzbekish, Tatarish as Aymarish.
Cosoylaghey
Daag ny Greagee jannoo ymmyd jeh qoppa, y lettyr haink quinsh jeh, mysh y 5oo eash RJC, er y fa dy row eh neuymmyrçhagh; v'eh jannoo yn obbyr cheddin as kappa, agh v'ad cur qoppa roish breeocklyn cooyl. Myr shen, cha daink yn lettyr shoh stiagh ayns ny h-abbyrlhittyn Kyrillagh ny Coptagh va jeant rere'n Ghreagagh.
Coadyn co-earrooder
Ayns Unicode, ta Q mooar ec U+0051 as q beg ec U+0071.
Ayns ASCII, ta Q mooar ec 81 as q beg ec 113. Ayns earrooyn jeesoil, shen 01010001 as 01110001.
Ayns HTML as XML, ta Q mooar ec "<tt>&#81;</tt>" as q beg ec "<tt>&#113;</tt>".
Entroapaght
Ayns çhiass-niartallaght, she towse ee entroapaght, bentyn rish eddyr-obbraghey bree as jarroo-hiassid. Ta entroapaght mastey tree cummyssyn çhiass-niartallagh: U (bree sthie), S (entroapaght) as A (bree Helmholtz). Ta entroapaght ny howse cholaikys rheynn vree.
Jules Dumont d'Urville
She ronseyder as offishear lhuingyssagh Frangagh va Jules Sébastien César Dumont d'Urville (23 Boaldyn 1790 – 8 Boaldyn 1842). Ta enney mie er kyndagh rish e varrinyssyn ronsaghey magh jiass as sheear y Cheayn Sheealtagh, yn Austrail, y Teelynn Noa, as yn Antarctagh. Myr lus-oayllee as kaartgraafee hug eh e ennym dys famleeyn, rassanyn, as lossreeyn eigsoylagh chammah as rish buill lheid as Ellan d'Urville 'sy Teelynn Noa.
Nereus (carbyd fo-honn)
Ta'n Nereus ny charbyd fo-honn seyr-obbragh crosh-sheelragh (HROV, sorçh carbyd fo smaght foddey) va troggit ec Undinys Mooir-oaylleeagh Woods Hole (UMWH ny WHOI ayns Baarle). V'eh troggit dys obbyr y yannoo ec diunidyn dys 36,000 trieyn (11,000 m), as v'eh yn cummey echey na jargaght dys ronsaghey y yannoo ayns Challenger Deep, y boayl towshanit s'diuney 'syn 'aarkey dowanagh. Hoshee yn Nemeus er jurnaa dys Challenger Deep ayns Boaldyn 2009, as raink eh dys y vun er 31 Boaldyn, 2009.
Ashkelon
She caayr 'sy Clyst Yiass er coose Meanvooiragh Israel eh Ashkelon (عسقلان‎ ʿAsqalān ; Ascalonia; Akkadish: Isqalluna ). T'eh ny hoie 50 km çheu yiass veih Tel Aviv as 13 km çheu hwoaie veih'n joarey rish Straih Gaza. Ta'n chaayr noa-emshyragh soit er purt ta cha eashit as yn Eash Noa-littagh. Va'n chaayr stiurit as cummaltit ec ny Canaanee, ny Philistinee, ny h-Egyptee, ny h-Israeliteyn, ny h-Assyree, ny Babylonnee, ny Greagee, ny Feaneeckee, ny Hasmonee, ny Rauee, ny Pershee, ny h-Arabee as Sidooryn ny Croshey, derrey yn vlein 1270 tra v'ee scryssit ec ny Mamlukee.
Bunscoill
Ta bunscoill çheet er scoill ta currit da paitçhyn aegey. Ayns Mannin as Bretyn Vooar, shen paitçhyn eddyr 4 as 10 bleeaney d'eash, son y chooid smoo.
Ashkelon
Va'n balley beg Arabagh al-Majdal ny al-Majdal Ascalun (Arabish: المجدل‎; Ewnish: אל-מג'דל, מגדל) currit er bun faggys da'n voayl shenndeeagh 'sy 16oo eash fo reirey ny Turkee. 'sy vlein 1918, hie yn balley beg fo stiurey Lught Reill er Thallooyn Cummaltit ny Noidyn as 'sy vlein 1920 v'eh coontit myr cooid jeh'n Yn Phalasteen Anneydagh. Car y chaggey Israelagh-Arabagh 'sy vlein 1948 va'n chaayr ny voayl toshee jeh Forseyn Contoyrtyssagh ny h-Egypt as y bun-ynnyd oc ayns Gaza.
Haink ny forseyn Israelagh stiagh 'sy valley beg er 5 Sauin 1948. Tra haink ad stiagh 'sy valley beg v'eh jee-chummaltit hannah hene as ren Ewnyn arraghey stiagh ayn ny s'anmey 'sy vlein shen. By ad Migdal Gaza, Migdal Gad as Migdal Ashkelon ny h-enmyn va currit er y valley Ewagh hoshiaght agh 'sy vlein 1953 va'n nabooys Afridar cochorpit rish y valley beg as va'n ennym "Ashkelon" doltit reesht myr ennym y valley. 'Sy vlein 1961 va Ashkelon ny 18oo valley smoo ayns Israel as 24,000 deiney cummal ayn. 'Sy vlein 2010 va 112,900 deiney cummal ayn.
Baljyn as caayryn lannoonit
Ta Ashkelon goll er lannooney rish:
Mahjong solitaire
Mahjong solitaire (ny er enney chammah myr Shanghai solitaire, mahjong lectraneagh ny co-earroodagh, solitaire mahjong ny mahjong), she gamman piyral un-chloieder ta goaill ymmyd jeh possan leacanyn mahjong ayns ymmyd caartyn. S'menkey ta'n gamman goll er chloie er co-earrooder na myr gamman buird.
Ta'n ennym çheet magh ass y ghamman kiare-chloieder mahjong, agh shimmey anchaslys t'ayn eddyr y daa ghamman.
Zachary Levi
She aghteyr Americaanagh eh Zachary Levi Pugh (ruggit er 29 Mean Fouyir 1980). Hooar eh moylley cremeydagh tra ren eh cloie Chuck Bartowski 'sy straih Chuck, as y karacteyr ennymagh ayns Shazam! as y scannane eiyrtyssagh (2023).
Far-skeealaght heanse
She genre dy 'ar-skeealaght ee far-skeealaght heanse. T'ee bentyn rish eiyrtyssyn sheanse firrinagh ny sheiltynagh er sleih as sheshaghtyn. T'ee ronsaghey jargaghtyn as rieughid sheinyssagh. Dy mennick, ta seillyn far-skeealaght sheanse noi rieughid er fys, agh ta screeudeyryn cur bun oaylleeaght sheiltynagh orroo dys smaghtaghey meechredjue. Ta lheid ny binn goaill stiagh:
Coontae Kartuzy
She unnid reirey thallooinagh as gurneilys ynnydagh (powiat) ayns Queiggey Pomorze, twoaie yn Pholynn, eh Coontae Kartuzy (powiat kartuski; Kartësczi kréz). Va'n coontae currit er bun er 1 Jerrey Geuree 1999 rere lhiassaghey gurneilys ynnydagh ny Polynn 'sy vlein 1998. She Kartuzy y toiag reirey as y balley smoo ayn as eh ny lhie 29 km çheu heear veih'n phreeu-valley queiggagh Gdańsk. She Żukowo yn un valley elley 'sy choontae.
Ta'n coontae 1,120.4 kilomeaderyn kerrinagh er eaghtyr as 'sy vlein 2006 va 109,311 deiney cummal ayn. Va 15,263 deiney cummal ayns Kartuzy, 6,302 deiney ayns Żukowo as 87,746 deiney cummal magh çheu çheerey.
Ta Coontae Kartuzy çhemmal rish Coontae Wejherowo 'sy twoaie, rish caayr Gdynia 'sy niar hwoaie, rish caayr Gdańsk as Coontae Gdańsk 'sy niar, rish Coontae Kościerzyna 'sy jiass, rish Coontae Bytów 'sy neear as rish Coontae Lębork 'sy neear hwoaie.
Coontae Kartuzy er caslys-çheerey Wheiggey Pomorze
Aarheynnyn reiragh
Ta'n coontae goll er rheynn magh ayns hoght slystyn (gmina) (daa lyst valjagh-çheerey, as shey slystyn çheerey). T'ad ry-akin 'sy taabyl shoh heese, rere earroo yn phobble.
At the Mountains of Madness
She noaskeeal beg scoaghagh liorish H. P. Lovecraft eh At the Mountains of Madness (Ec Sleityn y Vaanrid). V'eh screeut echey ayns arree 1931, as hie eh er chur magh dy earishagh ayns earrooyn Toshiaght Arree, Mee Vayrnt as Averil 1936 Astounding Stories. T'eh er ny aachlou ayns ymmodee lioar skeealyn çhaglit.
Giare-choontey
Ta'n skeeal er ny screeu 'sy chied phersoon liorish William Dyer, ny chreg-oayllee Ollooscoill ny Miskatonagh. T'eh screeu dys brah folliaghtyn mie-follit fo mian lhiettal turrys oaylleeagh mie er soilshaghey magh da Kione Jiass y Teihill. Leeid Dyer roie-turrys oayllee jeh Ollooscoill ny Miskatonagh da, as feddyn tholtanyn ard-yindyssagh as agglagh, as folliaght gaueagh ny lurg straih sleityn ny s'yrdjey na ny Himalayaghyn. Y possan hooar as hie tessen ny sleityn, hooar ad fooillagh shenn vioagyn gyn enney oaylleeagh deiney oc ayns ooig; shey jeu jeeillit, ny fir elley slane dy quaagh. T'ad ro-aafillit da'n straih t'ad ayn. Er y fa dy vel eh gollrish cretooryn feayn-skeealeydagh 'sy Necronomicon, ta ny oayllee cur "Nheeghyn Shinney" orroo.
Ta'n posson shoh caillt ec y chione-cherroo, as myr shen ta Dyer as e cho-obbree goll dys y champ dys feddyn magh ny haghyr. Ta'n camp currit mow as deiney as moddee rio traartyssit. Cha nel agh un dooinney as un voddey ass yn earroo. Faggys da'n champ, t'ad feddyn shey carnaneyn sniaghtee as Nhee Shinney er ny oanluckey fo dagh fer. Ta ny Nheeghyn share freilt er skellal roish, as ta prowaltys corp-yiarrey ennagh er ny yannoo er dooinney as moddey.
Ta Dyer as studeyr enmyssit Danforth getlagh etlan harrish ny sleityn, as feddyn ard-valley fouwragh dy chioobyn as cughlinyn gyn cosoylaght deiney. Rish wandreil 'syn ard-valley neuchredjallagh, t'ad feddyn jalloo-screeuyn as caslyssyn boalley ta soilshaghey magh shennaghys ny Nheeghyn Shinney. Haink ad da'n Teihll beggan erreish da'n Eayst brishey seyr jeh, as croo bea y teihill. Ren ad ard-valjyn liorish "Shoggothyn", nyn gretooryn yl-chrooagh nod cooilleeney obbyr erbee as goaill orroo cummey erbee. Ta'n daa 'er feddyn magh shennaghys dooieyn elley, goaill stiagh caggaghyn noi Sliught Rollageagh Cthulhu as Mi-Go haink da'n teihll tammylt ny yei ny Nheeghyn Shinney. Ec y traa cheddin, ta injillaghey schlei ry-akin 'syn ellyn rish ny eashyn choud's ta ny Shoggothyn çheet dy ve ny seyrey, as t'eh ny s'doillee freayll laue yn eaghtyr orroo. Ta ny caslyssyn çheet dy ve neureilt as bunneydagh, as t'ad çheet er olk gyn enney ayns sleityn eer ny smoo faggys daue ta cur aggle eer orroosyn. Fy-yerrey, rish y rio snaue roo, daag ny Nheeghyn Shinney dys faarkey mooar fo-halloo. T'eh jeeaghyn dy nee fir foddey caillt hooar ny deiney 'syn ooig, as ad ass y çheshaght foddey roish my daag y pobble.
Fy-yerrey, ta ny deiney toiggal nagh vel ad nyn lomarcan 'syn ard-valley. Ny Nheeghyn Shinney hie er coayl ass y champ, t'ad er irree magh reesht aght ennagh, as marroo ny deiney (liorish aggle, foddee) as goll er ash da'n ard-valley ruggyree oc. Ta ny deiney feddyn lorg ronsaghey magh, as kirp y dooinney as moddey caillt er sleaydyn bredagh. Rish goll ny s'diuney stiagh 'syn ard-valley, t'ad feddyn dorrys gloutagh drogh-aaishnagh ta fosley thiollane, as er lhieu dy vel eh kiangley rish yn 'aarkey fo-halloo lhaih ad er ny s'leaie. T'eh cleaynaghey ad stiagh, as t'ad feddyn scoaghyn elley: Nheeghyn Shinney er nyn marroo dy broutagh, spennigyn albeenagh doalley shey trieyn er yrjid, as fy-yerrey, eajeeid ard-vooar screeaghee, ny chorpys bolganeagh doo, as shen Shoggoth. T'ad scaapail liorish aigh as molley. 'Syn eltan reesht, ta Danforth jeeaghyn nyn yei as fakin red ennagh ta cur eh ass e cheeall. Ta sannish ayn dy vel eh bentyn rish ny ta ry-akin er çheu elley ny sleityn elley as hug aggle eer er ny Nheeghyn Shinney.
Bun
Va sym beayn ec Lovecraft ronsaghey magh yn Antarctagh, neayr's v'eh 12 vleeantyn d'eash as screeu traghtyssyn beggey er ronseyderyn Antarctagh leah as skeealyn giarey bentyn rish. Ta S. T. Joshi cowraghey dy row yn Antarctagh mastey ardjyn s'jerree y teihill gyn ronsaghey rish ny 1920yn, as myr shen, lhig eh da Lovecraft soilshaghey eh liorish sheiltynys hene, gyn boirey er contraartys ass laue.
FK Banga
Ta Futbolo klubas Banga ny Banga ny chlub soccer Litaanagh ta cloie ayns A lyga. Va'n club bunnit 'sy vlein 1966. Ec y traa t'ayn, she David Afonso y reireyder.
Howard Phillips Lovecraft
By screeudeyr Americaanagh eh Howard Phillips Lovecraft (20 Luanistyn, 1890 – 15 Mee Vayrnt, 1937). Screeu eh skeealyn scoaghagh, fansee, as far-skeealaght sheanse son y chooid smoo, as y fo-ghenre far-skeealaght whaagh er lheh.
Bea
Rug Lovecraft er 20 Luanistyn, 1890 ec 454 Angell Street ayns Providence, Ellan Rhode. By Winfield Scott Lovecraft as Sarah Susan Phillips Lovecraft yn ayr as y voir echey.
Va Howard troggit ec e voir, e nauntyn, as ayr e voir. V'eh mogh-appee: dod eh lhaih rish tree bleeantyn d'eash as screeu eh skeealyn rish shey. Lhaih eh Shee-Skeealyn ny braaraghyn Grimm as Oie as Thousane rish queig, as hug er hene y far-ennym Abdul Alhazred yinnys eh ymmyd jeh myr screeudeyr y Necronomicon 'sy skeealyn echey. Dinsh y shennayr echey skeealyn da rere'n aght Gothagh, as mooadaghey yn anaase v'echey hannah er reddyn quaagh. Ayns 1898, hooar eh obbraghyn Edgar Allan Poe as shen bun cummaght mooar echey: "...rish hoght bleeantyn d'eash honnick mee speyr ghorrym Argos as yn Çhissyl jeant dorraghey lesh ennal miasmagh yn oaye!"
V'eh çhing dy mennick, as bun shicklaagagh ec kuse jeh. Liorish teaym nearag, daag eh yn ard-scoill Hope Street ayns 1908 gyn teishtys erbee as coayl studeyraght ec Ollooscoill Vrown. Ren eh fadaneagh jeh hene, as ynsaghey ram ass lioaryn gyn monney eab dy ve yn-failley. V'eh cliaghtey lhaih earishlioaryn pulpey, as v'eh brasnit ec skeealyn neuvlastal Fred Jackson 'syn earishlioar Argosy. Hug eh screeuyn er y chooish da'n earishlioar, as va co-screeu ayn rish lane vlein, goaill stiagh bardaght chraidoilagh. Ghow fer ennmyssid Edward Daas tastey jeh, as eshyn ny Reagheyder Oikoil y United Amateur Press Association, possan dy screeudeyryn ancheirdagh Americaanagh screeu skeealyn as hug magh earishlioaryn. Chuirr eh Lovecraft dy gholl stiagh 'sy phossan, as ren eh shen. Screeu eh ymmodee daanyn as traaghtyn,, as haink eh dy ve Eaghtyrane (1917-18) as eisht Reagheyder Oikoil (1920-22, 1924-25) y phossan. Ayns 1917, lesh greinnaghey y phossan, ghow Lovecraft toshiaght dy screeu far-skeealyn reesht: The Tomb as Dagon. Screeu eh dy kinjagh ny yei shen, agh cha dooar eh obbyr vondeishagh as va eiraght y lught-thie lheie ersooyl. Fy yerrey, ghow eh toshiaght obbraghey myr er faill veg.
Haink teaym nearag er e voir ayns 1919 as hie ee stiagh ayns thie lheeys. Hooar ee baase er 24 Mee ny Boaldyn 1921 erreish da laue-lheeys brockit eddryman buighid. Va Lovecraft seaghnit lesh shen, agh ayns Jerrey Souree hie eh dys cohaggloo ayns Boston as haink eh da quiayl ben veagh dy phoosey, Sonia Haft Greene. Phoos ad er 3 Mee Vayrnt 1924 as cummal ayns arasane Honia ayns Brooklyn. Va skeealyn Lovecraft ry-akin ayns Weird Tales as va Sonia gobbraghey ayns shapp edd.
Hug Sonia shapp edd e hene er bun, agh cha row eh rahoil. Haink çhingys urree as v'eh urree cummal ayns thie lheihys rish tammylt. Dob Lovecraft dy ghoaill er hene reagheydys Weird Tales er y fa nagh by vie lhieu scughey dys Chicago, agh cha dod eh geddyn obbyr elley. Er 1 Jerrey Geuree 1925, hie Sonia dys Heear-Veanagh America er son obbyr ayns Cincinnati as Cleveland, gyn çheet erash agh nish as reesht. Scugh Lovecraft dys arsane ayns slummey Red Hook ayns Brooklyn. Ga dy row caarjyn echey ayns York Noa, haink lhag-chreeys er.
Haink eh erash da Providence er 17 Averil 1926 as cummal ayns 10 Barnes Street, faggys da Ollooscoill Vrown. Screeu eh ny skeealyn share er enney echey 'sy traa shoh, goaill stiagh The Call of Cthulhu, At the Mountains of Madness as The Shadow Out of Time, chammah's cummal seose co-screeu mooar ass towse. Hug eh cooney da ymmodee screeudeyryn aeg, myr sampleyr, August Derleth, Donald Wandrei, Robert Bloch as Fritz Leiber.
Va bleeantyn s'jerree doillee echey. Ayns 1932, hooar e naunt Lillian Clark baase. Scugh eh da 66 College Street marish e naunt elley, Annie E. Phillips Gamwell. Haink eh skeealyn dy ve ny s'lhiurey as by ghoillee eh creck ad; myr shen, cha row monney argid oc. Ren e charrey Robert E. Howard dunverys hene ayns 1936, as va Lovecraft trimshagh as boirit ny yei shen. Ec y traa cheddin, va kanghyr collaneagh gyn lheihys ec Lovecraft. Hie eh stiagh ayns Jane Brown Hospital er 10 Mee Vayrnt 1937, as hooar eh baase er 15 Mee Vayrnt. Hie eh er oanluckey ayns preaban y chlein ayns Swan Point Cemetery.